Ericu950/Stoicheia-meter-silver huggingface dataset:
καὶ μὴν καὶ αὐτὸς Ἀπολλόδωρος οὐχ ὥσπερ Προνάπης ἀπεγράψατο μὲν τίμημα μικρόν , ὡς ἱππάδα δὲ τελῶν ἄρχειν ἠξίου τὰς ἀρχάς , οὐ δὲ βίᾳ μὲν ἐζήτει τὰ ἀλλότρι ἔχειν , ὑμᾶς δ ᾤετο δεῖν μηδὲν ὠφελεῖν , ἀλλὰ φανερὰ τὰ ὄντα καταστήσας ὑμῖν , ὅσα προστάττοιτε , πάνθ ὑπηρέτει  φιλοτίμως  οὐδέν τ ἀδικῶν ἐκ τῶν ἑαυτοῦ φιλοτίμως ἐπειρᾶτο ζῆν , εἰς αὑτὸν μὲν τὰ μέτρια ἀναλίσκειν οἰόμενος δεῖν , τὰ δ ἄλλα τῇ πόλει περιποιεῖν , ἵνα ἐξαρκοίη πρὸς τὰς δαπάνας 0 .
κ ἀκ τούτων τίνα λῃτουργίαν οὐκ ἐξελῃτούργησεν ;
ἢ τίνα εἰσφορὰν οὐκ ἐν πρώτοις εἰσήνεγκεν ;
ἢ τί παραλέλοιπεν ὧν προσῆκεν ;
ὅς γε καὶ παιδικῷ χορῷ χορηγῶν ἐνίκησεν , ὧν μνημεῖα τῆς ἐκείνου φιλοτιμίας ὁ τρίπους ἐκεῖνος ἕστηκε .
καίτοι τί χρὴ τὸν μέτριον πολίτην ;
οὐχ οὗ μὲν ἕτεροι τὰ μὴ προσήκοντ ἐβιάζοντο λαμβάνειν , τούτων μηδὲν ποιεῖν , τὰ δ ἑαυτοῦ πειρᾶσθαι σώζειν ;
οὗ δ ἡ πόλις δεῖται χρημάτων , ἐν πρώτοις εἰσφέρειν καὶ μηδὲν ἀποκρύπτεσθαι τῶν ὄντων ;
ἐκεῖνος τοίνυν τοιοῦτος ἦν ·
ἀνθ ὧν δικαίως ἂν αὐτῷ ταύτην τὴν χάριν ἀποδοίητε , τὴν ἐκείνου γνώμην περὶ τῶν αὑτοῦ κυρίαν εἶναι ποιήσαντες .
καὶ μὴν καὶ ἐμέ γε , ὅσα κατὰ τὴν ἐμὴν ἡλικίαν , εὑρήσετε οὐ κακὸν οὐ δὲ ἄχρηστον 0 .
ἐστράτευμαι τὰς στρατείας τῇ πόλει , τὰ προσταττόμενα ποιῶ ·
τοῦτο γὰρ τῶν τηλικούτων ἔργον ἐστί .
καὶ ἐκείνων οὖν ἕνεκα καὶ ἡμῶν εἰκότως ἂν ποιήσαισθε πρόνοιαν , ἄλλως τε καὶ τούτων τριηραρχοῦντα οἶκον πεντετάλαντον ἀνῃρηκότων καὶ πεπρακότων καὶ ἔρημον πεποιηκότων , ἡμῶν δὲ καὶ λελῃτουργηκότων ἤδη καὶ λῃτουργησόντων , ἂν ὑμεῖς ἐπικυρώσητε τὴν Ἀπολλοδώρου γνώμην ἀποδόντες ἡμῖν τοῦτον τὸν κλῆρον .
ἵνα δὲ μὴ δοκῶ διατρίβειν περὶ ταῦτα ποιούμενος τοὺς λόγους , βούλομαι διὰ βραχέων ὑμᾶς ὑπομνήσας οὕτω καταβαίνειν , τί ἑκάτερος ἡμῶν ἀξιοῖ , δηλώσας .
ἐγὼ μὲν ἀδελφῆς οὔσης τῆς ἐμῆς μητρὸς Ἀπολλοδώρῳ , φιλίας αὐτοῖς πολλῆς ὑπαρχούσης , ἔχθρας δ οὐδεμιᾶς πώποτε γενομένης , ἀδελφιδοῦς ὢν καὶ ποιηθεὶς ὑὸς ὑπ ἐκείνου ζῶντος καὶ εὖ φρονοῦντος , καὶ εἰς τοὺς γεννήτας καὶ φράτορας ἐγγραφείς , ἔχειν τὰ δοθέντα , καὶ μὴ ἐπὶ τούτοις 〈 εἶναι 〉 ἐξερημῶσαι τὸν οἶκον τὸν ἐκείνου ·
προνάπης δὲ τί ὑπὲρ τῆς ἀμφισβητούσης 0 ;
ἔχειν μὲν τοῦ τῆς γυναικὸς ἀδελφοῦ τιμὴν τοῦ ἡμικληρίου πένθ ἡμιτάλαντα , λαβεῖν δὲ καὶ τόνδε τὸν κλῆρον ἑτέρων ταῖς ἀγχιστείαις προτέρων αὐτοῦ τῆς γυναικὸς ὄντων , οὔ τ ἐκείνῳ παῖδα εἰσπεποιηκὼς ἀλλὰ τὸν οἶκον ἐξηρημωκώς , οὔ τε τούτῳ ἂν εἰσποιήσας , ἀλλ ὁμοίως ἂν καὶ τοῦτον ἐξερημώσας , καὶ ἔχθρας μὲν τηλικαύτης ὑπαρχούσης αὐτοῖς , διαλλαγῆς δὲ οὐδεμιᾶς πώποτε ὕστερον γενομένης 0 .
ταῦτα χρὴ σκοπεῖν , ὦ ἄνδρες , κ ἀκεῖνο ἐνθυμεῖσθαι , ὅτι ἐγὼ μὲν ἀδελφιδοῦς αὐτῷ , ἡ δὲ ἀνεψιὰ τοῦ τελευτήσαντος , καὶ ὅτι ἡ μὲν δύ ἔχειν ἀξιοῖ κλήρους , ἐγὼ δὲ τοῦτον μόνον εἰς ὅνπερ εἰσεποιήθην , καὶ ὅτι αὕτη μὲν οὐκ εὔνους τῷ καταλιπόντι τὸν κλῆρον , ἐγὼ δὲ καὶ ὁ ἐμὸς πάππος εὐεργέται γεγόναμεν αὐτοῦ 0 1 2 .
ταῦτα πάντα σκεψάμενοι καὶ διαλογιζόμενοι πρὸς ὑμᾶς αὐτοὺς τίθεσθε τὴν ψῆφον ᾗ δίκαιόν ἐστι .
οὐκ οἶδ ὅτι δεῖ πλείω λέγειν ·
ὑπόθεσις Κίρωνος ἄπαιδος γνησίων τελευτήσαντος παίδων ἀδελφιδοῦς τις αὐτοῦ κατὰ πατέρα ἀντιποιηθεὶς τοῦ κλήρου παρέλαβε τὴν οὐσίαν αὐτοῦ παρὰ τῆς γυναικός ·
καὶ μετὰ ταῦτα ὁ λέγων τὸν λόγον γράφεται τὸν ἀδελφιδοῦν , φάσκων θυγατριδοῦς εἶναι Κίρωνος , καὶ ὅτι ἡ γυνὴ τοῦ τετελευτηκότος ἑκοῦσα προέδωκε τὸν κλῆρον τῷ ἀδελφιδῷ , ἵνα μέρος δοῦσα αὐτῷ τὰ λοιπὰ κερδάνῃ .
καὶ ἡ μὲν ὑπόθεσις αὕτη , ἡ στάσις δὲ στοχασμός 0 1 ·
ζητεῖται γὰρ εἴ τε θυγατριδοῦς ἐστιν οὗτος τοῦ Κίρωνος γνήσιος εἴ τε οὔ 0 1 .
ἐπιπλέκεται δ αὐτῷ καὶ ἡ κατὰ ποιότητα ζήτησις .
ὁ γὰρ ἀδελφιδοῦς ἠγωνίζετο , λέγων ὅτι εἰ καὶ δῶμεν ἐκείνην γνησίαν εἶναι θυγατέρα Κίρωνος , ἐπειδὴ ἐτελεύτησεν ἐκείνη , ὁ δ υἱὸς αὐτῆς ἀμφισβητεῖ νῦν , προτιμητέος ἐστὶν ὁ κατὰ πατέρα ἀδελφιδοῦς τοῦ ἀπὸ θυγατρὸς ἐκγόνου , κατὰ τὸν νόμον ἐκεῖνον , τὸν κελεύοντα προτιμᾶσθαι τοὺς ἀπὸ τῶν ἀρρένων τῶν ἀπὸ τῶν θηλειῶν .
οὗτος γὰρ τεχνικώτατα πάνυ σιωπήσας τοῦτον τὸν νόμον , ἐκ τῆς τῶν τεκόντων διαφορᾶς ἀγωνίζεται , δεικνὺς ὅτι ὅσον θυγάτηρ ἀδελφοῦ οἰκειοτέρα τοῖς τελευτῶσι , τοσοῦτον ἔκγονος ἀδελφιδοῦ διαφέρει 0 .
ἔρρωται οὖν ἐνταῦθα τῷ δικαίῳ καὶ ἀσθενεῖ τῷ νομίμῳ ·
τὴν δὲ ἐργασίαν τῶν κεφαλαίων κατὰ τὴν οἰκείαν πάλιν ἐργάζεται δύναμιν .
ἐπὶ τοῖς τοιούτοις , ὦ ἄνδρες , ἀνάγκη ἐστὶ χαλεπῶς φέρειν , ὅταν τινὲς μὴ μόνον τῶν ἀλλοτρίων ἀμφισβητεῖν τολμῶσιν , ἀλλὰ καὶ τὰ ἐκ τῶν νόμων δίκαια τοῖς σφετέροις αὐτῶν λόγοις ἀφανιεῖν ἐλπίζωσιν ·
ὅπερ καὶ νῦν οὗτοι ποιεῖν ἐγχειροῦσι .
τοῦ γὰρ ἡμετέρου πάππου Κίρωνος οὐκ ἄπαιδος τελευτήσαντος , ἀλλ ἡμᾶς ἐκ θυγατρὸς αὑτοῦ γνησίας παῖδας αὑτῷ καταλελοιπότος , οὗτοί τοῦ τε κλήρου λαγχάνουσιν ὡς ἐγγυτάτω γένους ὄντες , ἡμᾶς τε ὑβρίζουσιν ὡς οὐκ ἐξ ἐκείνου θυγατρὸς ὄντας , οὐ δὲ γενομένης αὐτῷ πώποτε τὸ παράπαν .
αἴτιον δὲ τοῦ ταῦτα ποιεῖν αὐτούς ἐστιν ἡ τούτων πλεονεξία 〈 καὶ 〉 τὸ πλῆθος τῶν χρημάτων ὧν Κίρων μὲν καταλέλοιπεν , οὗτοι δ ἔχουσι βιασάμενοι καὶ κρατοῦσι ·
καὶ τολμῶσιν ἅμα μὲν λέγειν ὡς οὐδὲν καταλέλοιπεν ἐκεῖνος , ἅμα δὲ ποιεῖσθαι τοῦ κλήρου τὴν ἀμφισβήτησιν .
τὴν μὲν οὖν κρίσιν οὐ δεῖ μοι νομίζειν εἶναι ταύτην πρὸς τὸν εἰληχότα τοῦ κλήρου τὴν δίκην , ἀλλὰ πρὸς Διοκλέα τὸν Φλυέα , τὸν Ὀρέστην ἐπικαλούμενον ·
οὗτος γάρ ἐστιν ὁ τοῦτον παρασκευάσας πράγμαθ ἡμῖν παρέχειν , ἀποστερῶν τὰ χρήματα ἃ Κίρων ὁ πάππος ἀποθνῄσκων κατέλιπεν , ἡμῖν δὲ τούτους τοὺς κινδύνους ἐπάγων , ἵνα μηδὲν ἀποδιδῷ τούτων , ἐὰν ὑμεῖς ἐξαπατηθῆτε πεισθέντες ὑπὸ τῶν τούτου λόγων .
δεῖ δὴ τούτων τοιαῦτα μηχανωμένων πάνθ ὑμᾶς τὰ πεπραγμένα μαθεῖν , ἵνα μηδὲν ἀγνοήσαντες τῶν γεγενημένων ἀλλὰ σαφῶς εἰδότες περὶ αὐτῶν , οὕτως ἐνέγκητε τὴν ψῆφον .
εἴ τινι οὖν καὶ ἄλλῃ πώποτε δίκῃ προσέσχετε ἀκριβῶς τὸν νοῦν , δέομαι ὑμῶν καὶ ταύτῃ προσέχειν ὁμοίως , ὥσπερ καὶ τὸ δίκαιόν ἐστι .
πολλῶν δὲ δικῶν ἐν τῇ πόλει γενομένων , οὐδένες ἀναιδέστερον τούτων οὐ δὲ καταφανέστερον ἀντιποιησάμενοι φανήσονται τῶν ἀλλοτρίων .
ἔστι μὲν οὖν χαλεπόν , ὦ ἄνδρες , πρὸς παρασκευὰς λόγων καὶ μάρτυρας οὐ τ ἀληθῆ μαρτυροῦντας εἰς ἀγῶνα καθίστασθαι περὶ τηλικούτων , παντάπασιν ἀπείρως ἔχοντα δικαστηρίων ·
οὐ μὴν ἀλλὰ πολλὰς ἐλπίδας ἔχω καὶ παρ ὑμῶν τεύξεσθαι τῶν δικαίων καὶ μέχρι γε τοῦ τὰ δίκαια εἰπεῖν καὶ αὐτὸς ἀρκούντως ἐρεῖν , ἂν μή τι συμβῇ τοιοῦτον ὃ νῦν ὑπ ἐμοῦ τυγχάνει προσδοκώμενον .
δέομαι οὖν ὑμῶν , ὦ ἄνδρες , μετ εὐνοίας τέ μου ἀκοῦσαι , κ ἂν ἠδικῆσθαι δοκῶ , βοηθῆσαί μοι τὰ δίκαια .
πρῶτον μὲν οὖν , ὡς ἦν ἡ μήτηρ ἡ μὴ Κίρωνος θυγάτηρ γνησία , ἐπιδείξω τοῦτο ὑμῖν , τὰ μὲν πάλαι γεγενημένα λόγων ἀκοῇ καὶ μαρτύρων , τὰ δ ὥστε καὶ μνημονεύεσθαι , τοῖς εἰδόσι χρώμενος μάρτυσιν , ἔτι δὲ τεκμηρίοις ἃ κρείττω τῶν μαρτυριῶν ἐστιν 0 ·
ἐπειδὰν δὲ ταῦτα φανερὰ καταστήσω , τόθ ὡς καὶ κληρονομεῖν μᾶλλον ἡμῖν ἢ τούτοις προσήκει τῶν Κίρωνος χρημάτων 0 .
ὅθεν οὖν ἤρξαντο περὶ αὐτῶν , ἐντεῦθεν ὑμᾶς κ ἀγὼ πειράσομαι διδάσκειν .
ὁ γὰρ πάππος ὁ ἐμός , ὦ ἄνδρες , Κίρων ἔγημε τὴν ἐμὴν τήθην οὖσαν ἀνεψιάν , ἐξ ἀδελφῆς τῆς αὑτοῦ μητρὸς αὐτὴν γεγενημένην .
ἐκείνη μὲν οὖν συνοικήσασα οὐ πολὺν χρόνον , τεκοῦσα αὐτῷ τὴν ἐμὴν μητέρα , μετὰ ἐνιαυτοὺς τέτταρας τὸν βίον ἐτελεύτησεν ·
ὁ δὲ πάππος μιᾶς μόνης οὔσης αὐτῷ θυγατρὸς λαμβάνει πάλιν τὴν Διοκλέους ἀδελφήν , ἐξ ἧς αὐτῷ ἐγιγνέσθην ὑεῖς δύο .
καὶ ἐκείνην τε ἔτρεφε παρὰ τῇ γυναικὶ καὶ μετὰ τῶν ἐξ ἐκείνης παίδων , ἐκείνων τε ἔτι ζώντων , ἐπεὶ συνοικεῖν εἶχεν ἡλικίαν , ἐκδίδωσιν αὐτὴν Ναυσιμένει Χολαργεῖ , σὺν ἱματίοις καὶ χρυσίοις πέντε καὶ εἴκοσι μνᾶς ἐπιδούς .
κ ἀκεῖνος μὲν τρισὶν ἢ τέτταρσιν ἔτεσι μετὰ ταῦτα καμὼν ἀποθνῄσκει , πρὶν αὐτῷ γενέσθαι παῖδας ἐκ τῆς ἡμετέρας μητρός ·
ὁ δὲ πάππος κομισάμενος αὐτήν , καὶ τὴν προῖκα οὐκ ἀπολαβὼν ὅσην ἔδωκε διὰ τὴν Ναυσιμένους ἀπορίαν τῶν πραγμάτων , πάλιν ἐκδίδωσι τῷ ἐμῷ πατρὶ καὶ χιλίας δραχμὰς προῖκ ἐπιδίδωσι .
ταυτὶ δὴ πάντα πρὸς τὰς αἰτίας , ἃς νῦν οὗτοι λέγουσι , πῶς ἄν τις δείξειε γεγενημένα φανερῶς ;
ἐγὼ ζητῶν ἐξεῦρον .
ἀνάγκη τὴν ἐμὴν μητέρα , εἴ τε θυγάτηρ ἦν Κίρωνος εἴ τε μή , καὶ εἰ παρ ἐκείνῳ διῃτᾶτο ἢ οὔ , καὶ γάμους εἰ διττοὺς ὑπὲρ ταύτης εἱστίασεν ἢ μή , καὶ προῖκα ἥντινα ἑκάτερος ἐπ αὐτῇ τῶν γημάντων ἔλαβε , πάντα ταῦτα εἰδέναι τοὺς οἰκέτας καὶ τὰς θεραπαίνας ἃς ἐκεῖνος ἐκέκτητο 0 1 2 .
βουλόμενος οὖν πρὸς τοῖς ὑπάρχουσι μάρτυσιν ἔλεγχον ἐκ βασάνων ποιήσασθαι περὶ αὐτῶν , ἵνα μᾶλλον αὐτοῖς πιστεύητε μὴ μέλλουσι δώσειν ἔλεγχον ἀλλ ἤδη δεδωκόσι περὶ ὧν μαρτυροῦσι , τούτους ἠξίουν ἐκδοῦναι τὰς θεραπαίνας καὶ τοὺς οἰκέτας περί τε τούτων καὶ περὶ τῶν ἄλλων ἁπάντων ὅσα τυγχάνουσι συνειδότες .
οὗτος δ ὁ νῦν ὑμᾶς ἀξιώσων τοῖς αὑτοῦ μάρτυσι πιστεύειν ἔφυγε τὴν βάσανον .
καίτοι εἰ φανήσεται ταῦτα ποιῆσαι μὴ θελήσας , τί ὑπολείπεται τοῖς ἐκείνου μάρτυσιν ἢ δοκεῖν νυνὶ τὰ ψευδῆ μαρτυρεῖν , τούτου τηλικοῦτον ἔλεγχον πεφευγότος 0 ;
ἐγὼ μὲν οἶμαι οὐδέν .
ἀλλὰ μὴν ὡς ἀληθῆ λέγω , λαβέ μοι πρῶτον ταύτην τὴν μαρτυρίαν καὶ ἀνάγνωθι .
μαρτυρία ὑμεῖς μὲν τοίνυν καὶ ἰδίᾳ καὶ δημοσίᾳ βάσανον ἀκριβέστατον ἔλεγχον νομίζετε ·
καὶ ὁπόταν δοῦλοι καὶ ἐλεύθεροι παραγένωνται καὶ δέῃ εὑρεθῆναί τι τῶν ζητουμένων , οὐ χρῆσθε ταῖς τῶν ἐλευθέρων μαρτυρίαις , ἀλλὰ τοὺς δούλους βασανίζοντες , οὕτω ζητεῖτε εὑρεῖν τὴν ἀλήθειαν τῶν γεγενημένων .
εἰκότως , ὦ ἄνδρες 0 ·
σύνιστε γὰρ ὅτι τῶν μὲν μαρτυρησάντων ἤδη τινὲς ἔδοξαν οὐ τ ἀληθῆ μαρτυρῆσαι , τῶν δὲ βασανισθέντων οὐδένες πώποτε ἐξηλέγχθησαν ὡς οὐκ ἀληθῆ ἐκ τῶν βασάνων εἰπόντες .
οὗτος δ ὁ πάντων ἀναισχυντότατος ἀνθρώπων λόγοις πεπλασμένοις καὶ μάρτυσιν οὐ τ ἀληθῆ μαρτυροῦσιν ἀξιώσει πιστεύειν ὑμᾶς , φεύγων οὕτως ἀκριβεῖς ἐλέγχους ;
ἀλλ οὐχ ἡμεῖς , ἀλλὰ πρότερον ὑπὲρ τῶν μαρτυρηθήσεσθαι μελλόντων ἀξιώσαντες εἰς βασάνους ἐλθεῖν , τούτου δὲ φεύγοντος , οὕτως οἰησόμεθα δεῖν ὑμᾶς τοῖς ἡμετέροις μάρτυσι πιστεύειν .
λαβὲ οὖν αὐτοῖς ταυτασὶ τὰς μαρτυρίας καὶ ἀνάγνωθι .
μαρτυρίαι τίνας εἰκὸς εἰδέναι τὰ παλαιά 0 ;
δῆλον ὅτι τοὺς χρωμένους τῷ πάππῳ 0 1 .
μεμαρτυρήκασι τοίνυν ἀκοὴν οὗτοι .
τίνας εἰδέναι τὰ περὶ τὴν ἔκδοσιν τῆς μητρὸς ἀνάγκη 0 ;
τοὺς ἐγγυησαμένους καὶ τοὺς ἐκείνοις παρόντας ὅτε ἠγγυῶντο 0 .
μεμαρτυρήκασι τοίνυν οἵ τε Ναυσιμένους προσήκοντες καὶ οἱ τοῦ ἐμοῦ πατρός .
τίνες δὲ οἱ τρεφομένην ἔνδον καὶ θυγατέρα οὖσαν εἰδότες γνησίαν Κίρωνος 0 ;
οἱ νῦν ἀμφισβητοῦντες ἔργῳ φανερῶς μαρτυροῦσιν ὅτι ταῦτ ἐστὶν ἀληθῆ , φεύγοντες τὴν βάσανον .
ὥστε οὐ δήπου τοῖς ἡμετέροις ἂν ἀπιστήσαιτε εἰκότως , ἀλλὰ πολὺ μᾶλλον τοῖς τούτων μάρτυσιν .
ἡμεῖς τοίνυν καὶ ἄλλα τεκμήρια πρὸς τούτοις ἔχομεν εἰπεῖν ,  ἵνα γνώσεσθε  ὅτι ἐκ θυγατρὸς ἡμεῖς Κίρωνός ἐσμεν .
οἷα γὰρ εἰκὸς παίδων ὄντων ἐξ ἑαυτοῦ θυγατρός , οὐδεπώποτε θυσίαν ἄνευ ἡμῶν οὐδεμίαν ἐποίησεν , ἀλλ εἴ τε μικρὰ εἴ τε μεγάλα θύοι , πανταχοῦ παρῆμεν ἡμεῖς καὶ συνεθύομεν 0 1 .
καὶ οὐ μόνον εἰς τὰ τοιαῦτα παρεκαλούμεθα , ἀλλὰ καὶ εἰς Διονύσια εἰς ἀγρὸν ἦγεν ἀεὶ ἡμᾶς , καὶ μετ ἐκείνου τε ἐθεωροῦμεν καθήμενοι παρ αὐτόν , καὶ τὰς ἑορτὰς ἤγομεν παρ ἐκεῖνον πάσας ·
τῷ Διί τε θύων τῷ Κτησίῳ , περὶ ἣν μάλιστ ἐκεῖνος θυσίαν ἐσπούδαζε καὶ οὔ τε δούλους προσῆγεν οὔ τε ἐλευθέρους ὀθνείους , ἀλλ αὐτὸς δι ἑαυτοῦ πάντ ἐποίει , ταύτης ἡμεῖς ἐκοινωνοῦμεν καὶ τὰ ἱερὰ συνεχειρουργοῦμεν καὶ συνεπετίθεμεν καὶ τ ἆλλα συνεποιοῦμεν , καὶ ηὔχετο ἡμῖν ὑγίειαν διδόναι καὶ κτῆσιν ἀγαθήν , ὥσπερ εἰκὸς ὄντα πάππον 0 .
καίτοι εἰ μὴ θυγατριδοῦς ἡμᾶς ἐνόμιζεν εἶναι καὶ μόνους ἐκγόνους ἑώρα λοιποὺς καταλελειμμένους αὑτῷ , οὐκ ἄν ποτε ἐποίει τούτων οὐδέν , ἀλλὰ τόνδ ἂν αὑτῷ παρίστατο , ὃς ἀδελφιδοῦς αὐτοῦ νῦν εἶναι φησί .
καὶ ταῦθ ὅτι ἀληθῆ πάντ ἐστίν , ἀκριβέστατα μὲν οἱ τοῦ πάππου θεράποντες ἴσασιν , οὓς οὗτος παραδοῦναι εἰς βάσανον οὐκ ἠθέλησεν , ἴσασι δὲ περιφανέστατα καὶ τῶν ἐκείνῳ χρωμένων τινές , οὓς παρέξομαι μάρτυρας .
καί μοι λαβὲ τὰς μαρτυρίας καὶ ἀνάγνωθι .
μαρτυρίαι οὐ τοίνυν ἐκ τούτων δῆλόν ἐστι μόνον ὅτι ἦν ἡμῶν ἡ μήτηρ θυγάτηρ γνησία Κίρωνος , ἀλλὰ καὶ ἐξ ὧν ὁ πατὴρ ἡμῶν ἔπραξε καὶ ἐξ ὧν αἱ γυναῖκες αἱ τῶν δημοτῶν περὶ αὐτῆς ἐγίγνωσκον .
ὅτε γὰρ ὁ πατὴρ αὐτὴν ἐλάμβανε , γάμους εἱστίασε καὶ ἐκάλεσε τρεῖς αὑτοῦ φίλους μετὰ τῶν αὑτοῦ προσηκόντων , τοῖς τε φράτορσι γαμηλίαν εἰσήνεγκε κατὰ τοὺς ἐκείνων νόμους .
αἵ τε γυναῖκες αἱ τῶν δημοτῶν μετὰ ταῦτα προὔκριναν αὐτὴν μετὰ τῆς Διοκλέους γυναικὸς τοῦ Πιθέως ἄρχειν εἰς τὰ Θεσμοφόρια καὶ ποιεῖν τὰ νομιζόμενα μετ ἐκείνης .
ὅ τε πατὴρ ἡμῶν , ἐπειδὴ ἐγενόμεθα , εἰς τοὺς φράτορας ἡμᾶς εἰσήγαγεν , ὀμόσας κατὰ τοὺς νόμους τοὺς κειμένους ἦ μὴν ἐξ ἀστῆς καὶ ἐγγυητῆς γυναικὸς εἰσάγειν ·
τῶν δὲ φρατόρων οὐδεὶς ἀντεῖπεν οὐ δ ἠμφισβήτησε μὴ οὐκ ἀληθῆ ταῦτ εἶναι , πολλῶν ὄντων καὶ ἀκριβῶς τὰ τοιαῦτα σκοπουμένων .
καίτοι μὴ οἴεσθ ἄν , εἰ τοιαύτη τις ἦν ἡ μήτηρ ἡμῶν οἵαν οὗτοί φασι , μή τ ἂν τὸν πατέρα ἡμῶν γάμους ἑστιᾶν καὶ γαμηλίαν εἰσενεγκεῖν , ἀλλὰ ἀποκρύψασθαι ταῦτα πάντα , μή τε τὰς τῶν ἄλλων δημοτῶν γυναῖκας αἱρεῖσθαι ἂν αὐτὴν συνιεροποιεῖν τῇ Διοκλέους γυναικὶ καὶ κυρίαν ποιεῖν ἱερῶν , ἀλλ ἑτέρᾳ ἄν τινι περὶ τούτων ἐπιτρέπειν , μή τε τοὺς φράτορας εἰσδέχεσθαι ἡμᾶς , ἀλλὰ κατηγορεῖν καὶ ἐξελέγχειν , εἰ μὴ πάντοθεν ἦν ὁμολογούμενον τὴν μητέρα ἡμῶν εἶναι θυγατέρα γνησίαν Κίρωνος .
νῦν δὲ τῇ περιφανείᾳ τοῦ πράγματος καὶ τῷ συνειδέναι ταῦτα πολλοὺς οὐδαμόθεν ἠμφισβητήθη τοιοῦτον οὐδέν .
καὶ ταῦθ ὡς ἀληθῆ λέγω , κάλει τούτων τοὺς μάρτυρας .
μάρτυρες ἔτι τοίνυν , ὦ ἄνδρες , καὶ ἐξ ὧν ὁ Διοκλῆς ἔπραξεν ὅτε ἡμῶν ὁ πάππος ἐτελεύτησε , γνῶναι ῥᾴδιον ὅτι ὡμολογούμεθα εἶναι θυγατριδοῖ Κίρωνος 0 .
ἧκον γὰρ ἐγὼ κομιούμενος αὐτὸν ὡς θάψων ἐκ τῆς οἰκίας τῆς ἐμαυτοῦ , τῶν ἐμαυτοῦ οἰκείων τινὰ ἔχων , ἀνεψιὸν τοῦ πατρός ·
καὶ Διοκλέα μὲν οὐ κατέλαβον ἔνδον , εἰσελθὼν δὲ εἴσω κομίζειν οἷος ἦν , ἔχων τοὺς οἴσοντας .
δεομένης δὲ τῆς τοῦ πάππου γυναικὸς ἐκ τῆς οἰκίας αὐτὸν ἐκείνης θάπτειν , καὶ λεγούσης ὅτι βούλοιτ ἂν αὐτὴ τὸ σῶμα τὸ ἐκείνου συμμεταχειρίζεσθαι μεθ ἡμῶν καὶ κοσμῆσαι , καὶ ταῦτα ἱκετευούσης καὶ κλαιούσης , ἐπείσθην , ὦ ἄνδρες , καὶ τούτῳ προσελθὼν μαρτύρων ἐναντίον εἶπον ὅτι ἐντεῦθεν ποιήσομαι τὴν ταφήν ·
δεδεημένη γὰρ εἴη ταῦτα ποιεῖν ἡ τούτου ἀδελφή .
καὶ ταῦτα Διοκλῆς ἀκούσας οὐδὲν ἀντεῖπεν , ἀλλὰ καὶ ἐωνῆσθαί τι τῶν εἰς τὴν ταφήν , τῶν δὲ ἀρραβῶνα δεδωκέναι αὐτὸς φάσκων , ταῦτα ἠξίου παρ ἐμοῦ λαβεῖν , καὶ διωμολογήσατο τῶν μὲν ἠγορασμένων τιμὴν ἀπολαβεῖν , ὧν δὲ ἀρραβῶνα ἔφασκε δεδωκέναι , συστῆσαι τοὺς λαβόντας .
εὐθὺς οὖν τοῦτο παρεφθέγγετο , ὡς οὐ δ ὁτιοῦν εἴη Κίρων καταλελοιπώς , οὐδένα λόγον ἐμοῦ πω ποιουμένου περὶ τῶν ἐκείνου χρημάτων .
καίτοι εἰ μὴ ἦν θυγατριδοῦς Κίρωνος , οὐκ ἂν ταῦτα διωμολογεῖτο , ἀλλ ἐκείνους ἂν τοὺς λόγους ἔλεγε “ σὺ δὲ τίς εἶ ;
σοὶ δὲ τί προσήκει θάπτειν ;
οὐ γιγνώσκω σε ·
οὐ μὴ εἴσει εἰς τὴν οἰκίαν . ”
ταῦτ εἰπεῖν προσῆκεν , ἅ περ νῦν ἑτέρους πέπεικε λέγειν .
νῦν δὲ τοιοῦτον μὲν οὐδὲν εἶπεν , εἰς ἕω δὲ τ ἀργύριον ἐκέλευεν εἰσενεγκεῖν .
καὶ ταῦτα ὡς ἀληθῆ λέγω , κάλει μοι τούτων τοὺς μάρτυρας .
μάρτυρες οὐ τοίνυν ἐκεῖνος μόνος , ἀλλ οὐ δὲ ὁ νῦν ἀμφισβητῶν τοῦ κλήρου τοιοῦτον εἶπεν οὐδέν , ἀλλ ὑπὸ τούτου παρασκευασθεὶς ἀμφισβητεῖ .
κ ἀκείνου τὸ μὲν παρ ἐμοῦ κομισθὲν ἀργύριον οὐκ ἐθελήσαντος ἀπολαβεῖν , παρὰ τούτου δ ἀπειληφέναι τῇ ὑστεραίᾳ φάσκοντος , οὐκ ἐκωλυόμην συνθάπτειν ἀλλὰ πάντα συνεποίουν ·
οὐχ ὅπως τοῦδε ἀναλίσκοντος οὐ δὲ Διοκλέους , ἀλλ ἐξ ὧν ἐκεῖνος κατέλιπε γιγνομένων τῶν εἰς αὐτὸν ἀναλωμάτων 0 1 .
καίτοι καὶ τούτῳ προσῆκεν , εἰ μὴ πάππος ἦν μοι Κίρων , ὠθεῖν 〈 καὶ 〉 ἐκβάλλειν καὶ κωλύειν συνθάπτειν .
οὐδὲν γὰρ ὅμοιον ἦν μοι πρὸς τοῦτον ·
ἐγὼ μὲν γὰρ εἴων αὐτὸν ἀδελφιδοῦν ὄντα τοῦ πάππου ταῦτα πάντα συμποιεῖν , τούτῳ δ ἔμ οὐ προσῆκεν ἐᾶν , εἴπερ ἀληθῆ ταῦτα ἦν ἅπερ νῦν λέγειν τολμῶσιν .
ἀλλ οὕτω τῇ τοῦ πράγματος ἀληθείᾳ κατεπέπληκτο , ὥστ οὐ δ ἐπὶ τοῦ σήματος ἐμοῦ ποιουμένου λόγους , καὶ κατηγοροῦντος Διοκλέους ὅτι τὰ χρήματα ἀποστερῶν τοῦτόν μοι πέπεικεν ἀμφισβητεῖν , οὐκ ἐτόλμησε γρῦξαι τὸ παράπαν οὐδὲν οὐ δ εἰπεῖν ἃ νῦν τολμᾷ λέγειν .
καὶ ταῦθ ὅτι ἀληθῆ λέγω , κάλει μοι τούτων τοὺς μάρτυρας .
μάρτυρες πόθεν χρὴ πιστεύεσθαι τὰ εἰρημένα ;
οὐκ ἐκ τῶν μαρτυριῶν 0 ;
οἶμαί γε 0 .
πόθεν δὲ τοὺς μάρτυρας 0 ;
οὐκ ἐκ τῶν βασάνων 0 ;
εἰκός γε 0 .
πόθεν δ ἀπιστεῖν τοῖς τούτων λόγοις 0 ;
οὐκ ἐκ τοῦ φεύγειν τοὺς ἐλέγχους 0 ;
ἀνάγκη μεγάλη 0 .
πῶς οὖν ἄν τις σαφέστερον ἐπιδείξειε γνησίαν οὖσαν θυγατέρα Κίρωνος τὴν μητέρα τὴν ἐμήν ἢ τοῦτον τὸν τρόπον ἐπιδεικνύς 0 ;
τῶν μὲν παλαιῶν ἀκοὴν μαρτυρούντων παρεχόμενος , τῶν δὲ ἔτι ζώντων τοὺς εἰδότας ἕκαστα τούτων , οἳ συνῄδεσαν παρ ἐκείνῳ τρεφομένην , θυγατέρα νομιζομένην , δὶς ἐκδοθεῖσαν , δὶς ἐγγυηθεῖσαν , ἔτι δὲ περὶ πάντων τούτους βάσανον ἐξ οἰκετῶν πεφευγότας , οἳ ταῦτα πάντα ᾔδεσαν 0 .
ἔγωγε μὰ τοὺς θεοὺς τοὺς Ὀλυμπίους οὐκ ἂν ἔχοιμι πίστεις μείζους τούτων εἰπεῖν , ἀλλ ἱκανὰς εἶναι νομίζω τὰς εἰρημένας .
φέρε δή , καὶ ὡς προσήκει ἐμοὶ μᾶλλον ἢ τούτῳ τῶν Κίρωνος χρημάτων , νῦν ἤδη τοῦτο ἐπιδείξω 0 .
καὶ νομίζω μὲν ἁπλῶς καὶ ὑμῖν ἤδη εἶναι φανερὸν ὅτι οὐκ ἐγγυτέρω ταῖς ἀγχιστείαις εἰσὶν οἱ μετ ἐκείνου φύντες ἢ οἱ ἐξ ἐκείνου γεγονότες  πῶς γάρ 0 ;
οἱ μὲν γὰρ ὀνομάζονται συγγενεῖς , οἱ δ ἔκγονοι τοῦ τελευτήσαντος  0 ·
οὐ μὴν ἀλλ ἐπειδὴ καὶ οὕτως ἐχόντων τολμῶσιν ἀμφισβητεῖν , καὶ ἐξ αὐτῶν τῶν νόμων ἀκριβέστερον διδάξομεν .
εἰ γὰρ ἔζη μὲν ἡ ἐμὴ μήτηρ , θυγάτηρ δὲ Κίρωνος , μηδὲν δὲ ἐκεῖνος διαθέμενος ἐτελεύτησεν , ἦν δὲ ἀδελφὸς οὗτος αὐτῷ , μὴ ἀδελφιδοῦς , συνοικῆσαι μὲν ἂν τῇ γυναικὶ κύριος ἦν , τῶν δὲ χρημάτων οὐκ ἄν , ἀλλ οἱ γενόμενοι παῖδες ἐκ τούτου καὶ ἐξ ἐκείνης , ὁπότε ἐπὶ διετὲς ἥβησαν 0 ·
οὕτω γὰρ οἱ νόμοι κελεύουσιν .
εἰ τοίνυν καὶ ζώσης κύριος αὐτὸς μὴ ἐγένετο τῶν τῆς γυναικός , ἀλλ οἱ παῖδες , δῆλον ὅτι καὶ τετελευτηκυίας , ἐπεὶ παῖδας ἡμᾶς καταλέλοιπεν , οὐ τούτοις ἀλλ ἡμῖν προσήκει κληρονομεῖν τῶν χρημάτων 0 .
οὐ τοίνυν ἐκ τούτου μόνον , ἀλλὰ καὶ ἐκ τοῦ περὶ τῆς κακώσεως νόμου δῆλόν ἐστιν .
εἰ γὰρ ἔζη μὲν ὁ πάππος , ἐνδεὴς δὲ ἦν τῶν ἐπιτηδείων , οὐκ ἂν οὗτος ὑπόδικος ἦν τῆς κακώσεως ἀλλ ἡμεῖς 0 .
κελεύει γὰρ τρέφειν τοὺς γονέας ·
γονεῖς δ εἰσὶ μήτηρ καὶ πατὴρ καὶ πάππος καὶ τήθη καὶ τούτων μήτηρ καὶ πατήρ , ἐὰν ἔτι ζῶσιν ·
ἐκεῖνοι γὰρ ἀρχὴ τοῦ γένους εἰσί , καὶ τὰ ἐκείνων παραδίδοται τοῖς ἐκγόνοις ·
διόπερ ἀνάγκη τρέφειν αὐτούς ἐστι , κ ἂν μηδὲν καταλίπωσι .
πῶς οὖν δίκαιόν ἐστιν , ἐὰν μὲν μηδὲν καταλίπωσιν , ἡμᾶς ὑποδίκους εἶναι τῆς κακώσεως , ἢν μὴ τρέφωμεν , εἰ δέ τι καταλελοίπασι , τόνδ εἶναι κληρονόμον ἀλλὰ μὴ ἡμᾶς 0 ;
πρὸς ἕνα δὲ τὸν πρῶτον τῶν συγγενῶν προσάξω , καὶ τοῦ γένους καθ ἕκαστον ὑμᾶς ἐρωτήσω ·
ῥᾷστα γὰρ οὕτω μάθοιτ ἄν .
κίρωνος πότερον θυγάτηρ ἢ ἀδελφὸς ἐγγυτέρω τοῦ γένους ἐστί ·
δῆλον γὰρ ὅτι θυγάτηρ 0 1 ·
ἡ μὲν γὰρ ἐξ ἐκείνου γέγονεν , ὁ δὲ μετ ἐκείνου 0 .
θυγατρὸς δὲ παῖδες ἢ ἀδελφός 0 ;
παῖδες δήπουθεν 0 ·
γένος γὰρ ἀλλ οὐχὶ συγγένεια τοῦτ ἐστίν .
εἰ δὴ προέχομεν ἀδελφοῦ τοσοῦτον , ἦ που τοῦδέ γ ὄντος ἀδελφιδοῦ πάμπολυ πρότεροί ἐσμεν .
δέδοικα δὲ μὴ λίαν ὁμολογούμενα λέγων ἐνοχλεῖν ὑμῖν δόξω ·
πάντες γὰρ ὑμεῖς τῶν πατρῴων , τῶν παππῴων , τῶν ἔτι περαιτέρω κληρονομεῖτε ἐκ γένους παρειληφότες τὴν ἀγχιστείαν ἀνεπίδικον , καὶ οὐκ οἶδ εἴ τινι πρὸ τοῦ πώποτε τοιοῦτος ἀγὼν συμβέβηκεν .
ἀναγνοὺς οὖν τὸν τῆς κακώσεως νόμον , ὧν ἕνεκα πάντα γίγνεται , καὶ ταῦτ ἤδη πειράσομαι διδάσκειν .
νόμος Κίρων γὰρ ἐκέκτητο οὐσίαν , ὦ ἄνδρες , ἀγρὸν μὲν Φλυῆσι , καὶ ταλάντου ῥᾳδίως ἄξιον , οἰκίας δ ἐν ἄστει δύο , τὴν μὲν μίαν μισθοφοροῦσαν , παρὰ τὸ ἐν Λίμναις Διονύσιον , δισχιλίας εὑρίσκουσαν , τὴν δ ἑτέραν , ἐν ᾗ αὐτὸς ᾤκει , τριῶν καὶ δέκα μνῶν 0 1 2 ·
ἔτι δὲ ἀνδράποδα μισθοφοροῦντα καὶ δύο θεραπαίνας καὶ παιδίσκην , καὶ ἔπιπλα δι ὧν ᾤκει τὴν οἰκίαν , σχεδὸν σὺν τοῖς ἀνδραπόδοις ἄξια τριῶν καὶ δέκα μνῶν 0 ·
σύμπαντα δὲ ὅσα φανερὰ ἦν , πλέον ἢ ἐνενήκοντα μνῶν 0 ·
χωρὶς δὲ τούτων δανείσματα οὐκ ὀλίγα , ἀφ ὧν ἐκεῖνος τόκους ἐλάμβανε 0 .
τούτοις Διοκλῆς μετὰ τῆς ἀδελφῆς πάλαι ἐπεβούλευεν , ἐπειδὴ τάχιστα οἱ παῖδες οἱ Κίρωνος ἐτελεύτησαν .
ἐκείνην μὲν γὰρ οὐκ ἐξεδίδου δυναμένην ἔτι τεκεῖν παῖδας ἐξ ἑτέρου ἀνδρός , ἵνα μὴ χωρισθείσης περὶ τῶν αὑτοῦ βουλεύσαιτο καθάπερ προσῆκεν , ἔπειθε δὲ μένειν φάσκουσαν ἐξ αὐτοῦ κυεῖν οἴεσθαι , προσποιουμένην δὲ διαφθείρειν ἄκουσαν , ἵν ἐλπίζων ἀεὶ γενήσεσθαι παῖδας αὑτῷ μηδέτερον ἡμῶν εἰσποιήσαιτο ὑόν ·
καὶ τὸν πατέρα διέβαλλεν ἀεί , φάσκων αὐτὸν ἐπιβουλεύειν τοῖς ἐκείνου .
τά τε οὖν χρέα πάντα , ὅσα ὠφείλετο αὐτῷ , καὶ 〈 τοὺς 〉 τόκους ἔπειθε 〈 πράξασθαι 〉 τά τε φανερὰ δι αὑτοῦ ποιεῖσθαι , παράγων ἄνδρα πρεσβύτερον θεραπείαις καὶ κολακείαις , ἕως ἅπαντα τὰ ἐκείνου περιέλαβεν .
εἰδὼς δὲ ὅτι πάντων ἐγὼ τούτων κατὰ τὸ προσῆκον εἶναι κύριος ζητήσω , ὁπότε ὁ πάππος τελευτήσειεν , εἰσιέναι μέν με καὶ θεραπεύειν ἐκεῖνον καὶ συνδιατρίβειν οὐκ ἐκώλυε , δεδιὼς μὴ τραχυνθεὶς εἰς ὀργὴν κατασταίη πρὸς αὑτόν , παρεσκεύαζε δέ μοι τὸν ἀμφισβητήσοντα τῆς οὐσίας , μέρος πολλοστὸν τούτῳ μεταδιδοὺς εἰ κατορθώσειεν , αὑτῷ δὲ ταῦτα πάντα περιποιῶν , καὶ οὐ δὲ πρὸς τοῦτον ὁμολογῶν τὸν πάππον χρήματα καταλείπειν , ἀλλ εἶναι φάσκων οὐδέν .
καὶ ἐπειδὴ τάχιστα ἐτελεύτησεν , ἐντάφια προπαρασκευασάμενος τὸ μὲν ἀργύριον ἐμὲ ἐκέλευεν ἐνεγκεῖν , ὡς τῶν μαρτύρων ἠκούσατε μαρτυρησάντων , ἀπειληφέναι δὲ παρὰ τοῦδε προσεποιεῖτο , παρ ἐμοῦ δὲ οὐκέτι ἤθελεν ἀπολαβεῖν , ὑποπαρωθῶν , ὅπως ἐκεῖνος δοκοίη θάπτειν ἀλλὰ μὴ ἐγὼ τὸν πάππον 0 .
ἀμφισβητοῦντος δὲ τούτου καὶ τῆς οἰκίας ταύτης καὶ τῶν ἄλλων ὧν ἐκεῖνος κατέλιπε , καὶ οὐδὲν φάσκοντος καταλελοιπέναι , βιάσασθαι μὲν καὶ τὸν πάππον μεταφέρειν ἐν ταῖς τοιαύταις ἀκαιρίαις οὐκ ᾤμην δεῖν , τῶν φίλων μοι ταῦτα συγγιγνωσκόντων , συνεποίουν δὲ καὶ συνέθαπτον , ἐξ ὧν ὁ πάππος κατέλιπε τῶν ἀναλωμάτων γιγνομένων .
καὶ ταῦτα μὲν οὕτως ἀναγκασθεὶς ἔπραξα τοῦτον τὸν τρόπον ·
ὅπως δὲ μηδέν μου ταύτῃ πλεονεκτοῖεν , παρ ὑμῖν φάσκοντες οὐδέν με εἰς τὴν ταφὴν ἀνηλωκέναι , τὸν ἐξηγητὴν ἐρόμενος ἐκείνου κελεύσαντος ἀνήλωσα παρ ἐμαυτοῦ καὶ τὰ ἔνατα ἐπήνεγκα , ὡς οἷόν τε κάλλιστα παρασκευάσας , ἵνα αὐτῶν ἐκκόψαιμι ταύτην τὴν ἱεροσυλίαν , καὶ ἵνα μὴ δοκοῖεν οὗτοι μὲν ἀνηλωκέναι πάντα , ἐγὼ δὲ μηδέν , ἀλλ ὁμοίως κ ἀγώ 0 .
καὶ τὰ μὲν γεγενημένα , καὶ δι ἃ τὰ πράγματα ταῦτ ἔχομεν , σχεδόν τι ταῦτ ἐστίν , ὦ ἄνδρες ·
εἰ δὲ εἰδείητε τὴν Διοκλέους ἀναισχυντίαν , καὶ περὶ τὰ ἄλλα οἷός ἐστιν , οὐκ ἂν ἀπιστήσαιτε τῶν εἰρημένων οὐδενί .
οὗτος μὲν γὰρ ἔχει τὴν οὐσίαν , ἀφ ἧς νῦν ἐστι λαμπρός , ἀλλοτρίαν , ἀδελφῶν τριῶν ὁμομητρίων ἐπικλήρων καταλειφθεισῶν αὑτὸν τῷ πατρὶ αὐτῶν εἰσποιήσας , οὐδεμίαν ἐκείνου περὶ τούτων ποιησαμένου διαθήκην .
τοῖν δ ἀδελφαῖν τοῖν δυοῖν ἐπειδὴ τὰ χρήματα εἰσεπράττετο ὑπὸ τῶν ἐκείναις συνοικούντων , τὸν μὲν τὴν πρεσβυτέραν ἔχοντα κατοικοδομήσας καὶ ἐπιβουλεύσας ἠτίμωσε , καὶ γραφὴν ὕβρεως γραφεὶς οὐδέπω τούτων δίκην δέδωκε , τῆς δὲ μετ ἐκείνην γενομένης τὸν ἄνδρα ἀποκτεῖναι κελεύσας οἰκέτην ἐκεῖνον μὲν ἐξέπεμψε , τὴν δ αἰτίαν εἰς τὴν ἀδελφὴν ἔτρεψε , καταπλήξας δὲ ταῖς αὑτοῦ βδελυρίαις προσαφῄρηται τὸν ὑὸν αὐτῆς τὴν οὐσίαν ἐπιτροπεύσας , καὶ κατέχει τὸν ἀγρόν , φελλέα  χωρία ἄττα  δὲ ἐκείνῳ δέδωκε .
καὶ ταῦτα ὅτι ἀληθῆ λέγω , δεδίασι μὲν αὐτόν , ἴσως δ ἄν μοι καὶ μαρτυρῆσαι ἐθελήσειαν ·
εἰ δὲ μή , τοὺς εἰδότας παρέξομαι μάρτυρας 0 .
καί μοι κάλει δεῦρο αὐτοὺς πρῶτον .
μάρτυρες οὕτω τοίνυν ἀσελγὴς ὢν καὶ βίαιος καὶ τὴν τῶν ἀδελφῶν οὐσίαν ἀπεστερηκὼς οὐκ ἀγαπᾷ τὰ ἐκείνων ἔχων , ἀλλ ὅτι δίκην οὐδεμίαν αὐτῶν δέδωκεν , ἥκει καὶ τὰ τοῦ πάππου χρήματα ἡμᾶς ἀποστερήσων , καὶ τούτῳ δύο μνᾶς  ὡς ἀκούομεν  μόνας δεδωκὼς οὐ μόνον περὶ χρημάτων ἡμᾶς ἀλλὰ καὶ περὶ τῆς πατρίδος εἰς κινδύνους καθίστησιν .
ἐὰν γὰρ ἐξαπατηθῆτε ὑμεῖς πεισθέντες ὡς ἡ μήτηρ ἡμῶν οὐκ ἦν πολῖτις , οὐ δ ἡμεῖς ἐσμεν ·
μετ Εὐκλείδην γὰρ ἄρχοντα γεγόναμεν .
ἆρα περὶ μικρῶν τινῶν ἡμῖν τὸν ἀγῶνα κατεσκεύακε ;
καὶ ζῶντος μὲν τοῦ πάππου καὶ τοῦ πατρὸς οὐδεμίαν αἰτίαν εἴχομεν , ἀλλ ἀναμφισβήτητοι τὸν ἅπαντα χρόνον διετελέσαμεν ·
ἐπειδὴ δ ἐκεῖνοι τετελευτήκασι , κ ἂν νῦν νικήσωμεν , ὄνειδος ἕξομεν , διότι ἠμφισβητήθημεν , διὰ τὸν Ὀρέστην τοῦτον τὸν κακῶς ἀπολούμενον , ὃς μοιχὸς ληφθεὶς καὶ παθὼν ὅ τι προσήκει τοὺς τὰ τοιαῦτα ποιοῦντας οὐ δ ὣς ἀπαλλάττεται τοῦ πράγματος , ὡς οἱ συνειδότες καταμαρτυροῦσι .
τοῦτον μὲν οὖν , οἷός ἐστι , καὶ νῦν ἀκούετε καὶ αὖθις ἀκριβέστερον πεύσεσθε , ὅταν κατ αὐτοῦ τὴν δίκην ἡμεῖς εἰσίωμεν ·
ὑμῶν δ ἐγὼ δέομαι καὶ ἱκετεύω , μή με περιίδητε περὶ τούτων ὑβρισθέντα τῶν χρημάτων ὧν ὁ πάππος κατέλιπε , μη δ ἀποστερηθέντα , ἀλλὰ βοηθήσατε καθ ὅσον ὑμῶν ἕκαστος τυγχάνει δυνάμενος .
ἔχετε δὲ πίστεις ἱκανὰς ἐκ μαρτυριῶν , ἐκ βασάνων , ἐξ αὐτῶν τῶν νόμων , ὅτι τ ἐσμὲν 〈 ἐκ 〉 θυγατρὸς γνησίας Κίρωνος , καὶ ὅτι προσήκει ἡμῖν μᾶλλον ἢ τούτοις κληρονομεῖν τῶν ἐκείνου χρημάτων , ἐκγόνοις οὖσι τοῦ πάππου 0 .
μνησθέντες οὖν καὶ τῶν ὅρκων οὓς ὀμόσαντες δικάζετε , καὶ τῶν λόγων οὓς εἰρήκαμεν , καὶ τῶν νόμων , ᾗ δίκαιόν ἐστι , ταύτῃ τὴν ψῆφον τίθεσθε .
λαβὲ δ αὐτοῖς τὴν μαρτυρίαν τὴν λοιπήν , ὡς ἐλήφθη μοιχός , καὶ ἀνάγνωθι .
ὑπόθεσις Ἀστύφιλος καὶ ὁ λέγων τὸν λόγον ἀδελφοὶ ὁμομήτριοι 0 ·
τελευτήσαντος δὲ τοῦ Ἀστυφίλου διαθήκας προήνεγκε Κλέων τις , ἀνεψιὸς ὢν αὐτοῦ , φάσκων αὐτὰς γενέσθαι εἰς τὸν υἱὸν ἑαυτοῦ .
ὁ δὲ ἀδελφὸς τοῦ Ἀστυφίλου κατηγορεῖ τῶν διαθηκῶν ὡς πλαστῶν .
ἀδελφός μοι ἦν ὁμομήτριος , ὦ ἄνδρες , Ἀστύφιλος , οὗ ἐστιν ὁ κλῆρος ·
ἀποδημήσας οὖν μετὰ τῶν εἰς Μυτιλήνην στρατιωτῶν ἐτελεύτησε .
πειράσομαι δ ὑμῖν ἐπιδεῖξαι ὅπερ ἀντώμοσα , ὡς οὔ τε ἐποιήσατο ἐκεῖνος ὑὸν ἑαυτῷ , οὔ τ ἔδωκε τὰ ἑαυτοῦ , οὔ τε διαθήκας κατέλιπεν , οὔ τε προσήκει ἔχειν τὰ Ἀστυφίλου οὐδενὶ ἄλλῳ ἢ ἐμοί 0 .
ἔστι γὰρ  ὁ  Κλέων οὑτοσὶ ἀνεψιὸς Ἀστυφίλῳ πρὸς πατρός , ὁ δὲ ὑὸς ὁ τούτου , ὃν εἰσποιεῖ ἐκείνῳ , ἀνεψιαδοῦς 0 .